Σύνδρομο ψυχοσωματικής μεταμόρφωσης

Το σύνδρομο ψυχοσωματικής μεταμόρφωσης είναι ένα από τα τέσσερα σύνδρομα παραληρητικής παραγνώρισης, το οποίο σχετίζεται με την αγνωσία και εκδηλώνεται παράλληλα με άλλες νευρολογικές και ψυχικές διαταραχές. Το κυριότερο σύμπτωμα που εμφανίζει ο ασθενής είναι η πεποίθηση πως ένας άνθρωπος μπορεί να μεταμορφώνεται σε κάποιον άλλον υιοθετώντας τόσο την εξωτερική του εμφάνιση, όσο και την προσωπικότητά του.Semple, David. "Oxford Hand Book Of Psychiatry" Oxford Press. 2005. p238. Ως αποτέλεσμα, ο ασθενής μπορεί να θεωρεί πως ένα άγνωστο για αυτόν άτομο είναι στην πραγματικότητα ένα οικείο του πρόσωπο «ψυχή και σώματι». Η διαταραχή περιγράφηκε για πρώτη φορά το 1932 από τον Γάλλο ψυχίατρο Paul Courbon (1879–1958).Illusions d'intermétamorphose et de la charme, Annales Medico-Psychologiques, issue 14, page 401-406. Το σύνδρομο ψυχοσωματικής μεταμόρφωσης θεωρείται σπάνια νόσος, ενώ η συνύπαρξή του με άλλες ψυχικές ασθένειες το καθιστά δύσκολο στη διάγνωση.Cipriani, G., Vedovello, M., Ulivi, M., Lucetti, C., Fiorino, A. D., & Nuti, A. (2013). Delusional Misidentification Syndromes and Dementia: A Border Zone Between Neurology and Psychiatry. American Journal of Alzheimer’s Disease & Other Dementias, 28(7), 671–678.

 Δείτε επίσης 
 Σύνδρομο παραληρητικής παραγνώρισης
 Σύνδρομο Καπγκρά
 Σύνδρομο Φρέγκολι

Παραπομπές

Κατηγορία:Ψυχολογικές παθήσεις και διαταραχές
Κατηγορία:Διαταραχές παραισθήσεων
Κατηγορία:Ψυχιατρική